•^ 20 ?f 



nende gjælder om Neptuns yderlig svage, men alligevel i saa 

 høj Grad interessante Spektrum. — Den af Forfatteren udfundne 

 Forskjel imellem Ringens og selve Saturns Spektra maa vi her 

 nøjes med at nævne. I Saturnsringens Spektrum mangler aldeles, 

 eller optræder idelmindste yderst svagt, i den røde Region et 

 karakteristisk Absorptionsbaand , som stærkt udpræget er et 

 Særkjende for Saturn- og Jupiter-Spektrene. 



Medens Arbejdet i kritisk Henseende vidner om fuldstændigt 

 Kjendskab til den spektralanalytiske Litteratur lige indtil forrige 

 Efteraar [den amerikanske Litteratur heri indbefattet], indeholder 

 det tillige, og for hver Planet især, en Vurdering af og Rede- 

 gjørelse for de talrige, og i visse Tilfælde ganske væsentlige 

 Modsigelser, som hidtil have været tilstede paa dette Omraade, 

 og som netop i 1872 have givet Anledning til nærværende Op- 

 gaves Udsættelse. Denne kritiske Behandling forekommer os 

 helt igjennem sund, og uden Undtagelse have vi fundet de 

 fremførte Indvendinger sande og forstandige. De bære Præg af 

 et fuldkomment Herredømme over Stoffet. 



I det tre die Afsnit tager Forfatteren af sine foregaaende 

 Undersøgelser Anledning til at gjøre Rede for de særlige Under- 

 søgelser, han har udført over Jordatmosfærens Absorptions- 

 spektrum. Om dette foreligge vel flere, og deriblandt fortrin- 

 lige tidligere Arbejder, men det har været Forfatteren om at 

 gjøre, at bestemme disse særlige Stribers, Liniers og Baands 

 respektive Bølgelængder med de samme Instrumenter, som han 

 har betjent sig af ved Bearbejdelsen af Planetspektrene. Saa- 

 ledes danner denne Deel et supplerende Tillæg til hele Afhand- 

 lingen. Enkeltvis udledes her af direkte Observationer først 

 Spektret kort før Solens Nedgang; derpaa analyseres Atmo- 

 sfærens spredte Lys efter Solens Nedgang, og med en aldrig 

 før opnaaet Sikkerhed paavises tilsidst de atmosfæriske Ab- 

 sorptionsliniers Tilstedeværelse i Fixstjerne-Spektrene samt deres 

 gradvise Aftagen og sukcessive Udslukning under Stjernernes 

 tiltagende Højde. — Afhandlingen ledsages desuden af fire med 



